google/wiki40b huggingface dataset:
Espås-saken

Espås-saken er en av Norges mest omtalte og omfattende uoppklarte drapssaker. Trude Espås (født 1975) var en kvinne som ble voldtatt og drept i Geiranger 8. august 1996. Saken har flere ganger blitt gjenopptatt, uten videre resultat.

Saken

Trude Espås forsvant fra Geiranger 8. august 1996. Hun ble observert sittende på et utsiktspunkt like utenfor sentrum. Dagen etter ble det satt i gang en omfattende leteaksjon. Elleve dager senere ble hun funnet i en steinur like utenfor sentrum av Sunnmørs-bygden. Dette utløste en massiv etterforskning, der bl.a Kripos var involvert gjennom flere år.
Politiets arbeide gikk ut på å kartlegge alle identiteter og kjøretøy i Geiranger drapsdagen. Alle navnelister fra hoteller og campingplasser ble samlet inn, og alle som hadde brukt kredittkort eller observert ble lagt inn i politiets databaser. Politiets problem var at mange av turistene som besøker Geiranger kunne komme og forsvinne uten å legge igjen spor som kunne knyttes til deres identitet.
Saken var spesielt vanskelig for politiet, fordi Geiranger ikke har mer enn 270 fastboende, mens det i turistsesongen kan være flere tusen innom den lille bygden hver dag. 3100 vitner fra 37 land er blitt avhørt. Så langt er ingen siktet for drapet. En tysktalende mann er fortsatt etterlyst i saken og politiet har forklart at denne mannen kan være gjerningsmannen.
Ambato

Ambato er en by i Ecuador. Byen ligger rett nedenfor den 6 000 meter høye vulkanen Chimborazo, ca. 110 km fra hovedstaden Quito. Vulkanen er fremdeles aktiv og hadde siste utbrudd i august 2006. Ambato ligger på 2 577 moh og har en befolkning på om lag 355 000 innbyggere.
Det meste av byen ble ødelagt i et jordskjelv 5. august 1949, slik at byen fremstår som ny og moderne, da de fleste gamle hus ble ødelagt i jordskjelvet. Den hvite Ambato Cathedral er en severdighet i byen.
Næringslivet er relatert til jordbruk og tekstilindustri. Byen ligger i en fruktbar region, den er regionhovedstad i regionen Tungurahua og er kjent for sitt ukentlige marked for frukt og grønnsaker som holdes hver mandag.
Det var i Ambato at Antonio José de Sucre 12. november 1821 slo den spanske, rojalistiske hær i uavhengighetskrigen. Dagen er nå offisiell høytidsdag i byen, som pokerspilleren Carlos Mortensen og maleren Aníbal Villacís kommer fra.
Soslan Dzjanajev

Landslaget

Han ble tatt ut i Russlands bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.
Stephanispa

Utseende

Middelsstore (6 - 9 millimeter), avlange, ganske flate, blanke, rødbrune bladbiller med litt mørkere striper. Antennene er litt lengre enn hode + pronotum med 11 ledd, ganske tynne. Hodet er litt utvidet bak fasettøynene. Pronotum er firkantet med krumme for- og bakkanter, dekkvingene nokså lange og nesten jevnbrede, med 8-13 rader av grove punkter (tallet øker bakover), med tre opphøyde lengderibber. Beina er temmelig korte.

Levevis

Både larver og voksne lever på planter og eter fra dem. Denne arten lever på palmer i slekten Freycinetia.

Utbredelse

Artene er endemiske for Ny-Caledonia.
Akershus amt

Akershus amt var en administrativ enhet (amt) i Norge 1682–1918, som lenge bestod av dagens fylker Oslo og Akershus. Det var i hele sin eksistens underamt til Akershus stiftamt. I 1842 ble Christiania (Oslo) kommune utskilt fra Akershus amt men fortsatt underlagt Akershus stiftamt; på den tiden omfattet Christiania kun et lite område i sentrum av dagens by, som var helt omgitt av Aker herred som fortsatt lå i Akershus amt. Aker måtte flere ganger avstå territorium til Christiania/Oslo og ble helt innlemmet i Oslo i 1948.
Etter innføringen av eneveldet i Danmark-Norge 1660 ble den gamle lensordningen avviklet og betegnelsene amt (underamt) og stiftamt (hovedamt) innført i takt med nye embetsutnevnelser i perioden 1662–71. Akershus amt ble skilt ut fra Akershus stiftamt i 1682 og var deretter et eget underamt under Akershus stiftamt, men fikk ikke egen amtmann før 1750 og det var igjen felles amtmann med stiftamtet i årene 1763–1810 og 1815–42.

Skrivemåte

Ved overgangen til fylker i 1919 var den offisielle skrivemåten Akershus amt, etter at 1907-reformen innførte liten forbokstav på substantiv (Amt → amt). Før 1907 var således den vanlige skrivemåten Akershus Amt (Ubunden form: Akershus). Tidligere, f.eks. i Matrikkelen av 1838 var skrivemåten Akershuus Amt og i Pontoppidans kart av 1785 står det Aggershuus Amt.
Gotisk: .
Fra 1. januar 1919 fikk Akershus amt navnet Akershus fylke.
Port of Dover Police

Port of Dover Police er en britisk politistyrke som har ansvaret for å håndheve lov og orden ved Dover havn. Styrken ble opprettet i 1933 med hjemmel i en lov fra 1847, som fortsatt er styrkens juridiske fullmakt. Politistyrken er underlagt havnestyret Dover Harbour Board og består av rundt 50 polititjenestemenn og 40 sivilt ansatte.
Seo Soon-seok

Idrettskarriere

Kim var toer ved Paralympiske vinterleker 2014 i Sotsji i Russland, der det sørkoreanske laget kom på 9.-plass.
Hermione

Søsken og ektemenn

Flere kilder hevder at Hermione hadde halvbrødre som Menelaos hadde med ulike andre kvinner. Apollodorus nevner Nikostratos, Pieris, Megapenthes og Xenodamos.
Hermione skal ha vært lovet bort til Neoptolemos av sin bestefar Tyndareos før Den trojanske krig, men hun ble likevel gift med Orestes etter krigen fordi hennes far Menelaos ikke kjente til denne avtalen. Apollodorus hevder at Neoptolemos bortførte Hermione, men at Orestes drepte Neoptolemos og fikk henne tilbake.
Homers Odysseens fjerde sang innledes med beretningen om at Hermione gifter seg med Akilles’ sønn Neoptolemos etter trojakrigen etter å ha fått løfte om dette under krigen. Dette skal ha skjedd ti år etter krigens avslutning, da Telemakhos, Odyssevs’ sønn, besøkte Menelaos i Sparta og ankom under bryllupet. Etter bryllupsfesten oppsto en konflikt mellom Hermione og Neoptolemos’ konkubine Andromakhe. Hermione ba sin far om å drepe Andromakhe, men Menelaos nektet. Hermione flyktet da fra Epirus sammen med sin fetter Orestes.
Hermione og Orestes ble gift og fikk sønnen Tisamenos. Mytene forteller ikke noe om Hermione etter det, men det er sagt at Orestes senere giftet seg med sin halvsøster Erigone, datter av Klytaimnestra og Aigisthos

Evripides’ Hermione

Hermione portretteres i flere av tragedieforfatteren Evripides’ skuespill. I Andromakhe fortelles det om hennes konflikt med Neoptolemos’ konkubine Andromakhe, enke etter den trojanske helten og kongssønnen Hektor, som ender med at Hermione flykter sammen med Orestes. I Orestes blir Hermione brukt som gissel av Orestes for å presse Menelaos til å få omgjort dødsdommen over Orestes og hans søster Elektra. Dette skuespillet ender med at guden Apollon befaler Orestes å gifte seg med Hermione.
Evripides beskriver, spesielt i Andromakhe, Hermione som en arrogant og sjalu kvinne. Filologen Albin Lesky sier at «spartanerne Menelaos og Hermione i dette stykket
representerer all verdens menneskelige nederdrektighet», åpenbart som et ledd i propagandaen i forbindelse med den pågående peloponneskrigen mellom Athen og Sparta.
Hustadvika

Hustadvika er et drøyt 10 nautiske mil (18,5 km) langt åpent havstykke utenfor Fræna i Romsdal i Møre og Romsdal, i skipsleia mellom Molde og Kristiansund. I sør starter den fra Harøyfjorden og Bjørnsund fyr. I nord går den over i Ramnefjorden ved Kvitholmen fyr. Havstykket er regnet som et av de farligste langs norskekysten og flere skip har forlist her. Farvannet er urent i en strekning på mellom 1,5 og 2 nautiske mil (1,9 til 3,7 km) fra land.

Hustadvika kommune

Når de to kommunene Fræna og Eide slås sammen 1. januar 2020 så tar den nye kommunen navnet Hustadvika.
Puma (PPK)

Historie og utvikling

Puma ble tatt fram som et komplement til Centauro hjulgående panserjagere i tjeneste med den italienske hærens kavaleriregimenter, men i dag er de fleste infanteriregimenter i den italienske hæren også satt opp med Puma.  Åtte kavaleriregimenter og to regimenter med spesialstyrker er utrustet med til sammen 330 Puma 4×4.  250 Puma 6×6 er i tjeneste med italiensk marineinfanteri (Serenissima), fallskjermstyrker (Folgore) og berginfanteri (Alpini).
Kjøretøyet ble først brukt operativt i Sør-Irak tidlig i 2005.
I 2007 bestilte den italienske hæren 19 Hitrole fjernstyrte våpenstasjoner fra Oto Melara med 12,7 mm mitraljøse.  Det er også planer om å øke pansringen.

Teknisk

Vognføreren sitter framme til venstre i skroget og har utsikt gjennom tre periskoper, hvorav ett er utrustet med lysforsterker.  Varianten med firehjulstrekk har plass til seks soldater i tillegg til vognfører og varianten med sekshjulstrekk har plass til åtte..
Skroget er laget av sveiset stål, og sidene er hele stålplater for å bedre motstå veibomber.
Vognen kan fra produsentens side bestykkes med TOW eller MBDA Milan panservernmissiler eller Mistral luftvernmissiler.  Den kan også bære en 12,7 eller 7,62 mm mitraljøse.
Motoren er en firesylindret turbodiesel fra Iveco som utvikler 132 kW og 500 Nm.  Girkassen er en femtrinns automatkasse fra tyske Renk.  Motoren og girkassen er montert framme i skroget.  Fordelingsgirkassen er noe annerledes mellom utgavene med fire- eller sekshjulstrekk, men ellers er drivverket felles for variantene.  Hjulopphenget er hydropneumatisk, med styring på en aksel på utgaven med firehjulstrekk og på to aksler på utgaven med sekshjulstrekk.  Alle hjulene har skivebremser.
Werner Herzog

Bakgrunn

Werner Herzog ble født som Werner Stipetić, men skiftet senere navn til Herzog (som betyr «hertug» på tysk).
Da han var 13 år, delte familien hans leilighet med skuespilleren Klaus Kinski. Herzog uttalte senere at han allerede på den tiden visste han ville bli filmregissør, og at han ville instruere Kinski foran kamera.
Samme år ble Herzog bedt om å synge en sang foran skoleklassen sin. Han nektet, og det førte til at han nesten ble utvist fra skolen. Etter denne episoden mislikte han musikk i 5 år. Han hverken spilte eller hørte musikk i denne perioden.
14 år gammel leste Herzog ei bok om filmskaping. Den gav ham alt han trengte for å kunne lage film – unntatt et kamera. Han stjal et kamera fra Munich Film School og prøvde seg på sine første tagninger. Etter at han fullførte studiene ved Universitetet i München og Duquesne University i Pittsburgh, Pennsylvania, jobbet Herzog som sveiser, slik at han skaffet seg nok penger til å lage film.

Samarbeid med Klaus Kinski

Herzog er kanskje mest kjent for å være den eneste regissøren som har klart å lage flere filmer med den meget aggressive skuespilleren Klaus Kinski, som hadde delt leilighet med familien Herzog da Werner var barn. Filmene som Herzog og Kinski samarbeidet om, var Jakten på El Dorado (1975), Nosferatu - Vampyrens hevn (1979), Woyzeck (1979), Fitzcarraldo (1982) og Cobra Verde (1987). Forholdet mellom regissøren og skuespilleren er blant de merkeligste og mest omtalte i filmhistorien. Kinski var tidvis svært vanskelig, og det hendte flere ganger at det oppsto bråk på filmsettet. På det verste skal Herzog og Kinski ha vært nær ved å drepe hverandre.
I 1999, åtte år etter at Kinski døde av hjerteinfarkt, lagde Herzog dokumentarfilmen Min beste fiende. Den handler om det spente forholdet mellom ham selv og Kinski.
Trandum leir

Trandum leir er en tidligere militærleir like nord for Oslo lufthavns østre rullebane i Ullensaker kommune i Akershus. En av de nedlagte militærkasernene huser i dag Politiets utlendingsinternat.
Trandum leir ble etablert i 1914 og har vært tilholdssted for Eskadron Østlandet, Rekruttskolen for Kavaleriet, fallskjermjegerne, Befalsskolen for kavaleriet og Søndenfjeldske Dragonregiment. I 1952 ble leiren delt i to selvstendige leirer. Infanteriet overtok den sydlige delen og Kavaleriet fortsatte i den nordlige delen. Leiren ble sammenslått til en leir igjen i 1962.
Mellom 2000 og 2003 ble leiren brukt som ordinært asylmottak. Den 1. juli 2004 ble Politiets utlendingsinternat opprettet. Internatet drives av Politiets utlendingsenhet. Bygningene huser endelig avviste asylsøkere som holdes internert før utsendelse. Leiren brukes også av organisasjonen Refugee Norge under navnet «Camp Refugee» som et leirsted for å gi unge et inntrykk av hvordan det å være flyktning kan oppleves.
Like utenfor leirområdet i Trandumskogen ligger det også et minnesmerke over de som ble henrettet her av tyskerne under andre verdenskrig. Dette var briter, nordmenn og sovjetborgere.
Serie A 2013–2014

Serie A 2013–2014 i italiensk toppdivisjon i fotball begynte 24. august 2013 og blir avsluttet i 18 mai 2014. De nyopprykkede lagene var Sassuolo, Hellas Verona og Livorno.

Statistikk

Oppdatert 8.mai
Dos Fraye Vort

Dos Fraye Vort («det frie ord») var en kortlivet anarkistisk avis som ble utgitt i Liverpool av Rudolf Rocker.
I 1898 klarte den jødiske anarkisten Morris Jeger å overtale Rudolf Rocker til å reise fra London til Liverpool. Da Rocker var ankommet, overbeviste Jeger ham også til å redigere den yiddishsproglige avisen Dos Fraye Vort. Rocker var i begynnelsen motvillig, og hevdet at han hverken behersket sproget eller kunne mye om den jødiske anarkistbevegelsen i England. Jeger tilbød ham å oversette hans artikler fra tysk til yiddish. Dos Fraye Vort besto av ikke mer en fire sider og hadde en sirkulasjon på kun noen hundre utgaver. Avisen ble for første gang trykt sent i juli 1898 som Englands eneste yiddishsproglige anarkistpublikasjon. Den London-baserte anarkistavisen Arbeter Fraynd hadde nemlig gått inn på grunn av manglende finansiell støtte. Avisen ble godt tatt imot av britisk-jødiske anarkister. Rocker derimot, var misfornøyd med avisartikkelene, siden Jeger blandet inn sine egne syn da han oversatte Rockers tekster. Efter at kun noen få numre av Dos Fraye Vort hadde blitt trykt, mottok Rocker en invitasjon fra Arbeter Fraynd-sekretæren Thomas Eyges, som efter å ha blitt imponert over Rockers innsats i Dos Fraye Vort, tilbød ham å reise til London for å bli redaktør av det revitaliserte Arbeter Fraynd. Rocker godtok tilbudet, hvilket betydde slutten på Dos Fraye Vort, som ble trykt i sin siste utgave den 17. september 1898.
Augustus Montague Toplady

Augustus Montague Toplady (født 4. november 1740 i Farnham, død 11. august 1778 i London) var en engelsk prest og salmedikter. Toplaydy ble født i England og ble tidlig farløs. Via omveier havnet han på skole i Dublin. I Irland tok han akademisk utdannelse og opplevde en radikal omvendelse.
I 1772 ble han ordinert til prest i Church of England. Fire år senere, i 1776, gav han ut salmesamlingen Psalms and Hymns. Til tross for at han var anglikansk prest, var han en brennende kalvinist og han ble etterhvert prest for en kalvinistisk menighet i London. Han lå i en kraftig strid med metodismens grunnlegger, John Wesley over teologiske uenigheter.
I Norsk Salmebok og Norsk salmebok 2013  er Toplady representert med en salme. Hans mest kjente salme er Klippe, du som brast for meg (Rock of Ages, cleft for me).
International Talk Like a Pirate Day

International Talk Like a Pirate Day er en parodi på helligdager som ble opprettet i 1995 av John Baur og Mark Summers. De fastslo at 19. september hvert år skulle være dagen da alle snakket som sjørøvere i en dag. Helligdagen har grunnlag i et romantisert bilde på sjørøvere som noble krigere og språket som brukes på denne dagen er klisjeer fra Hollywood-filmer, det er ikke et forsøk på å snakke slik sjørøvere faktisk snakket. Et eksempel på dette er at ordet «hei» erstattes av «ohoy» og «ja» av «Arrr!».
I Norge er det kun noen få som feirer Talk Like a Pirate Day, men man merker tilstedeværelsen på internett, hvor sider som Facebook og Google endrer utseende denne dagen.
Hunyuan

Hunyuan (kinesisk: 浑源县; pinyin: Húnyuán Xiàn) er et fylke i provinsen Shanxi i Folkerepublikken Kina. Det er del av byprefekturet Datong.
Befolkningen var på 337 655 innbyggere i 1999.

Kulturminner

Det hengende kloster – Xuankongtempelet – (Xuankong si, 悬空寺), tempelbygget Jingzhuang dayunsi Daxiong baodian (荆庄大云寺大雄宝殿), Li Yumeis grav (Li Yumei mu, 栗毓美墓) og Yong'an-tempelet i Hunyuan (Hunyuan Yong'an si, 浑源永安寺) står på Folkerepublikken Kinas liste over kulturminner.
Chandrayaan-1

Chandrayaan-1 var Indias første månesonde, og var en del av Indian Space Research Organisations Chandrayaan-program. Sonden ble skutt opp med en PSLV-rakett onsdag 22. oktober 2008, og var programmert til å samle inn data som til et tredimensjonalt kart over overflaten til Månen.
24. september 2009 rapporterte India at månefartøyet hadde påvist tegn på vann på månens overflate, og tegn på at vann fortsatt blir dannet.
Odontochroma

Utseende

Middelsstore, avlange, skinnende metallisk fargede trebukker. Antennene er tynne og noe lengre enn kroppen. Pronotum er sekskantet, dekkvingene jevnbrede. Beina er av varierende lengde, moderat til ganske lange.

Levevis

Larvene utvikler seg i ved av løvtrær.

Utbredelse

Artene er kjent fra Vietnam, Kambodsja og Sulawesi.
Medgidia

Medgidia (tyrkisk: Mecidiye) er en by i fylket Constanța, Dobrudsja, Romania. 

Historie

Før 1850 var Medgidia kjent som omsetningssted for korn i osmansk-styrt Dobrudsja. Byen fikk sitt navn etter sultan Abdülmecid. Som følge av Berlin-kongressen kom byen under rumensk kontroll i 1878.

Demografi

I 2011 hadde Medgidia 43 841 innbyggere. De fleste var rumenere (71,48%). Andre etniske grupper:  tyrkere (8,4%), tatarer (8,07%) og roma (1,52%). For 10,31% av befolkningen var den etniske tilhørigheten ikke kjent. Når det gjelder religion, var de fleste innbyggerne ortodokse (72,11%), og noen var muslimer (16,65%). For 10,33% av befolkningen var religiøs tilhørighet ikke kjent.
Blodsbånd (2007)

Handling

Filmen Blodsbånd handler om en ung gutt som drar til Norge for å finne faren sin. Gutten (Mirush) kommer fra Kosovo og bor der sammen med sin mor og storebror (Armend). Armend hadde spart penger til å dra til Norge som flyktning, men han døde etter at han ble påkjørt av en bil. Mirush oppdager pengene og et kart av Norge i en boks som Armend hadde gjemt i skapet sitt. Dermed tar Mirush pengene og drar til Norge alene, uten å fortelle det til sin mor.
Faren til Mirush eier en restaurant i Norge. Armend hadde et bilde av restauranten til faren sin, som han skulle bruke for å finne frem hvor det lå. Mirush bruker bildet, og finner frem hvor den restauranten er. Han rydder litt i bakgården, før han legger seg for å sove over noen kasser. Dagen etter får han seg jobb som ryddegutt i restauranten som faren hans eier. Mirush forteller ikke at han er sønnen hans. Faren til Mirush vet ikke at det er Mirush som har kommet til Norge.
Mirush er en flink basketballspiller. Han spiller veldig mye basketball i Kosovo. Der han satser penger, og vinner. Han gjør det samme når han kommer til Norge. Før han får øye på en gullklokke som tilhører en Albansk mafia. Mirush stjeler klokka, og satser den når han skal spille basketkamp mot andre gutter. Mirush vinner alt sammen, og har en god del penger som han kan bruke. Han velger å ikke legge fra seg klokka tilbake der han fant den. Servitøren (Frode) som jobber i restauranten oppdager at Mirush har stjålet den klokka og ber Mirush levere den tilbake. Han nekter, og det ender med at den albanske mafiaen oppdager at klokka hans er borte. Han legger skylda på Frode, og ender med at han brekker fingrene hans.
Solís de Mataojo (kommune)

Historie

Solís de Mataojo ble grunnlagt i 15. mars 2010.

Regjeringen

Ordføreren (alcalde) i kommunen er Jorge Fernández (2010-2015).
Pelopides

Utseende

Middelsstore, langstrakte, jevnbrede biller. På farge er de svarte eller mørkebrune. Hodet er stort og bredt med små, runde fasettøyne. Midt i pannen sitter det et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede men ikke knebøyde, de ytterste fem leddene har bladlignende utskudd og danner en løs vifte som ikke kan lukkes. Brystskjoldet (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. Dekkvingene er ganske lange, parallellsidige, blanke, med kraftige punktrader.

Levevis

Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.

Utbredelse

Slekten er utbredt i Sørøst-Asia, fra Myanmar i vest til Java i øst.
Peter Bergared

Utdannelse

Bergared var elev ved Marionetteatern/Stockholms Stadsteater fra 1973 til 1975, og utdannet seg da både til skuespiller og dukkespiller. I perioden 1973-1977 gikk han også flere kurs i akrobatikk og mime ved Dramatiska Institutet. I 1984 var han elev av Ingemar Lindh ved Institutet för Scenkonst.

Kunstnerisk virke

Han var med å danne den frie teatergruppen Jordcirkus i 1977, som han var medlem av frem til gruppen ble nedlagt i 1995. Han ble engasjert i 1989 ved Uppsala Stadsteater og har deretter vært engasjert ved Teater Västernorrland, Stockholms Stadsteater og Regionteatern Blekinge-Kronoberg. Han har også forfattet flere teaterstykker.

Abraham/Ibrahim

I enmannsforestillingen Abraham/Ibrahim belyste Bergared likhetene mellom kristendom, jødedom og islam. Denne forestillingen hadde han skrevet manus til sammen med Juan Rodriguez, som også hadde regien. Inspirasjon til produksjonen fikk de etter å ha observert gjennom flere år hvordan Bibelen og Koranen ble misbrukt til å skape hat og konflikter både ute i den store verden, blant annet i forbindelse med terroraksjonene i USA 11. september 2001, og lokalt i svenske skolegårder der skolebarn brukte ord som "kristen", "jøde" og "muslim" som skjellsord uten å ha noen innsikt i hvor mange likhetspunkter som finnes i de tre bøkene og trosretningene.

Berättelsen om Perseus

I 2003 turnerte Bergared rundt i Sverige med enmannsforestillingen Berättelsen om Perseus.
Løren skole

Historie

Da skolen i 1891 ble bygget bestod den av seks klasserom fordelt på to etasjer, med egen lærerbolig i 2. etasje. Til skolen lå det også en låve og to doble utedoer.
Skolekretsen var stor og både Hasle, Sinsen, Årvoll, Tonsenhagen, Linderud og deler av Veitvet tilhørte Løren skoles inntaksområde. Dette gjorde at elevgrunnlaget vokste fort. Lenge var Løren skole Norges største landsfolkeskole med 1401 elever i 1937 på det meste. Innen 1932 var skolen derfor utbygget fire ganger, i 1910, 1918, 1923 og sist i 1932. Siden da beholdt bygget sin størrelse, men elevtallet ble normalisert. 
Nytt rehabiliteringsarbeid av skolen startet i 1992, med blant annet nye vinduer og nytt ventilasjonsanlegg. Etter en brann ved skolen fikk deler av skolen ny fasade og innvendig oppgradering i 1997. 
Skolen måtte inn i nye lokaler da den lå over løpet til den kommende Lørentunnelen mellom Økern til Sinsen. I februar 2005 startet byggingen av nye Løren skole, på travtomta Refstad rett nedenfor Bjerke travbane. I august samme året sto den klar, og ble tatt i bruk fra skolestart 2005. Endringer i bydelens folketall gir behov for flere skoler i området, og gamle Løren skole ble besluttet rehabilitert. Til skolestart 2014 gjenoppstod skolen under sitt gamle navn, Løren skole. Skolen på Refstad ble omdøpt til Refstad skole.
Endybauna

Utseende

En middelsstor, avlang, litt blank, brungul trebukk uten påfallende hår på oversiden. Antennene er mørkt brunlige og litt kortere enn kroppen, de fire innerste leddene forstørrede. Det lange, fjerde leddet har en brem av mørke hår på innersiden. Hodet og pronotum har et bredt, rødbrunt midtfelt og mørke sidekanter. Pronotum er trapesformet sett ovenfra, omtrent like langt som bredt. Dekkvingene er jevnbrede, tett punkterte.

Utbredelse

Arten er bare kjent fra det vestlige Brasil).